? જ્યારે વનરાજ બહારવટું ખેડતો ત્યારે એકવાર એક વણિકના ઘરમાં ચોરી કરવા ગયેલો. અંધારામાં ખાખાખોળાં કરતા તેનો હાથ જુવારની કોઠીમાં પડ્યો. જુવાર,ચોખા કે કોઇ ધાન્ય, મીઠું કે દહીંમાં હાથ પડે પછી સાચા કદરદાન બહારવટીયા એ ઘરનું અન્ન ખાધું સમજી ત્યાંથી એક રતીભર પણ વસ્તુ લઇ જતાં નથી. આથી તે ઘરની વણિકપત્ની શ્રીદેવીને વનરાજે પોતાની બહેન બનાવી. શ્રીદેવીએ વનરાજને જમાડ્યો. વનરાજે વચન આપ્યું કે હું જ્યારે ગાદી પર બેસીશ ત્યારે મારો રાજ્યાભિષેક તારે હાથે થશે. આ વચને વનરાજનો રાજ્યાભિષેક થયો ત્યારે શ્રીદેવીના હાથે રાજતિલક થયું.